KOMISIJOS REGLAMENTAS (EB) Nr. 72/2005
2005 m. sausio 17 d.
sustabdantis lengvatinio muitų tarifo ir atnaujinantis bendrojo muitų tarifo taikymą iš Vakarų kranto ir Gazos ruožo importuojamiems vienažiedžiams (standartas) gvazdikams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. gruodžio 21 d. Tarybos reglamentą (EEB) Nr. 4088/87, nustatantį lengvatinių muitų tarifų tam tikriems gėlininkystės produktams, kurių kilmės šalys yra Kipras, Izraelis, Jordanija ir Marokas bei Vakarų krantas ir Gazos ruožas, taikymo tvarką (1), ypač į jo 5 straipsnio 2 dalies b punktą,
kadangi:
(1)
Reglamentas (EEB) Nr. 4088/87 nustato lengvatinio muitų tarifo taikymo tvarką stambiažiedėms rožėms, smulkiažiedėms rožėms, vienažiedžiams gvazdikams ir daugiažiedžiams gvazdikams muitų tarifų kvotų, kasmet nustatomų ką tik skintų gėlių importui į Bendriją, ribose.
(2)
Tarybos reglamentas (EB) Nr. 747/2001 (2), įveda Bendrijos muitų tarifų kvotas ką tik skintoms gėlėms ir jų žiedams, kurių kilmės šalys yra Kipras, Egiptas, Izraelis, Malta, Marokas bei Vakarų krantas ir Gazos ruožas, ir nustato jų administravimą.
(3)
Kad būtų galima taikyti šią tvarką, Komisijos reglamentas (EB) Nr. 71/2005 (3) nustatė gvazdikų ir rožių Bendrijos gamintojo ir Bendrijos importo kainas.
(4)
Komisijos reglamentas (EEB) Nr. 700/88 (4), nustatė šio režimo taikymo tvarką.
(5)
Remiantis kainų registravimu, atliktu pagal Reglamentų (EEB) Nr. 4088/87 ir (EEB) Nr. 700/88 nuostatas, galima daryti išvadą, jog Reglamento (EEB) Nr. 4088/87 2 straipsnio 2 dalyje numatytos sąlygos, kad būtų galima sustabdyti lengvatinio muitų tarifo vienažiedžiams (standartas) gvazdikams, kurių kilmės šalis yra Vakarų krantas ir Gazos ruožas, taikymą, yra įvykdytos. Reikia atnaujinti bendrojo muitų tarifo taikymą.
(6)
Kvota šiems produktams nustatyta laikotarpiui nuo 2005 m. sausio 1 d. iki gruodžio 31 d. Todėl lengvatinis muitų tarifas sustabdomas ir bendrojo muitų tarifo taikymas atnaujinamas vėliausiai iki šio laikotarpio pabaigos.
(7)
Tarp Gyvų augalų ir gėlininkystės produktų vadybos komiteto posėdžių Komisija turi imtis šių priemonių,
PRIĖMĖ ŠĮ REGLAMENTĄ:
1 straipsnis
Iš Vakarų kranto ir Gazos ruožo importuojamiems vienažiedžiams (standartas) gvazdikams (KN kodas ex 0603 10 20) sustabdomas lengvatinio muitų tarifo, nustatyto Reglamentu (EB) Nr. 747/2001, taikymas ir atnaujinamas bendrojo muitų tarifo taikymas.
2 straipsnis
Šis reglamentas įsigalioja 2005 m. sausio 17 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 18 d.